Source: https://www.rup.ee/pluss/e-ajakiri/06-15-2014/maksuhalduri-teavitamine-kinnistu-kaibemaksuga-v-randamisest
Timestamp: 2020-06-06 22:48:13+00:00

Document:
Maksuhalduri teavitamine kinnistu käibemaksuga võõrandamisest - Pluss
Maksuhalduri teavitamine kinnistu käibemaksuga võõrandamisest
http://www.nc.ee/?id=11&tekst=RK/3-3-1-51-14
Riigikohtu 22.10.2014 lahend nr 3-3-1-51-14
KMS § 11 lg 1 p 1
KMS § 11 lg 1 p 2
KMS § 11 lg 1 p 3
KMS § 16 lg 3 p 2
Kaebaja ostis ühe kinnistu. Tehingu notariaalsel sõlmimisel osales Eesti Vabariigi esindajana Maksu- ja Tolliamet (MTA), kes avaldas soovi kustutada kinnistule Eesti Vabariigi kasuks kantud keelumärge ning andis nõusoleku lepingu eseme omandi üleandmise nõuet tagava eelmärke kandmiseks kinnistusraamatusse. MTA määras pärast tehingu tegemist kaebajale maksuotsusega käibemaksu. Maksuotsuses leiti, et kinnistu müüja ei teavitanud maksuhalduri piirkondlikku struktuuriüksust kinnistu käibemaksuga võõrandamisest, mistõttu ei olnud müüjal õigust lisada kinnistu müügihinnale käibemaksu. Tegemist oli maksuvaba käibega ning kaebajal kui kinnistu soetajal puudus seetõttu õigus tehingult sisendkäibemaksu maha arvata. Kaebaja esitas halduskohtule kaebuse maksuotsuse tühistamiseks. Halduskohus jättis kaebuse rahuldamata. Kaebaja esitas apellatsioonkaebuse, mille ringkonnakohus jättis rahuldamata. Kaebaja esitas kassatsioonkaebuse Riigikohtusse.
Kohtu seisukohad
Selles kaasuses tehti tehing kinnisasjaga, mille käivet KMS-i § 16 lg 2 p 3 esimese lause alusel üldjuhul käibemaksuga ei maksustata. Siiski nägi vaidlusaluse tehingu tegemise ajal kehtinud KMS-i § 16 lg 3 p 2 ette, et juhul, kui maksukohustuslane enne käibe toimumist sellest maksuhalduri piirkondlikku struktuuriüksust kirjalikult teavitab, on tal õigus lisada käibemaks kinnisasja või selle osa, välja arvatud eluruumi, maksustatavale väärtusele. Ringkonnakohus pidanuks tuvastama vaidlusaluse tehingu käibe tekkimise aja ja vajaduse korral hindama, kas maksuhalduri osalemist notariaalakti sõlmimisel saab käsitada maksuhalduri teavitamisena KMS § 16 lg 3 mõttes.
KMS-i § 11 lg 1 p 2 näeb ette, et käibe tekkimiseks on vaja kauba eest osaline või täielik makse laekumine. Makse laekumisena käibe tekkimise tähenduses saab mõista makse laekumist müüja näidatud kontole, mitte makse deponeerimist notarikontol.
Riigikohus tühistas ringkonnakohtu otsuse ja saatis asja uueks läbivaatamiseks ringkonnakohtule.

References: § 11
 § 11
 § 11
 § 16
 § 16
 § 16
 § 16
 § 11

Riigikohus